CELEX: 32020D0759
Language: el
Date: 2020-06-08 00:00:00
Title: Εκτελεστική απόφαση (ΕΕ) 2020/759 της Επιτροπής της 8ης Ιουνίου 2020 σχετικά με την τροποποίηση της εκτελεστικής απόφασης (ΕΕ) 2016/588 για να συμπεριληφθεί η χρήση αποδοτικών εναλλακτών 12 Volt σε επιβατικά αυτοκίνητα που είναι ικανά να λειτουργούν με ορισμένα εναλλακτικά καύσιμα (Κείμενο που παρουσιάζει ενδιαφέρον για τον ΕΟΧ)

9.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 179/13
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/759 ΤΗΣ ΕΠΙΤΡΟΠΗΣ
         της 8ης Ιουνίου 2020
         σχετικά με την τροποποίηση της εκτελεστικής απόφασης (ΕΕ) 2016/588 για να συμπεριληφθεί η χρήση αποδοτικών εναλλακτών 12 Volt σε επιβατικά αυτοκίνητα που είναι ικανά να λειτουργούν με ορισμένα εναλλακτικά καύσιμα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/631 του Ευρωπαϊκού Κοινοβουλίου και του Συμβουλίου, της 17ης Απριλίου 2019, σχετικά με τα πρότυπα επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα και με την κατάργηση των κανονισμών (ΕΚ) αριθ. 443/2009 και (ΕΕ) αριθ. 510/2011 (1), και ιδίως το άρθρο 11 παράγραφος 4,
         Εκτιμώντας τα ακόλουθα:
         
                     (1)
                  
                  
                     Οι κατασκευαστές ŠKODA AUTO, a.s, FORD-Werke GmbH, Groupe RENAULT, FCA Italy SpA, SEAT SA, Volkswagen AG, Automobiles Citroen, Automobiles Peugeot, PSA Automobiles SA και OPEL Automobile GmbH υπέβαλαν από κοινού αίτηση, σύμφωνα με το άρθρο 12α του εκτελεστικού κανονισμού (ΕΕ) αριθ. 725/2011 της Επιτροπής (2), της 17ης Οκτωβρίου 2019, σχετικά με την τροποποίηση της εκτελεστικής απόφασης (ΕΕ) 2016/588 (3) της Επιτροπής, προκειμένου να επεκταθεί η έγκριση της καινοτομικής τεχνολογίας στη χρήση της στα επιβατικά οχήματα που μπορούν να λειτουργούν με ορισμένα εναλλακτικά καύσιμα.
                  
               
                     (2)
                  
                  
                     Ειδικότερα, λόγω του αυξανόμενου ποσοστού επιβατικών αυτοκινήτων που μπορούν να λειτουργούν με υγραέριο (LPG) ή πεπιεσμένο φυσικό αέριο (CNG), οι αιτούντες ζήτησαν να καλύπτει το πεδίο εφαρμογής της εκτελεστικής απόφασης (ΕΕ) 2016/588 και τη χρήση των αποδοτικών εναλλακτών 12 Volt στα εν λόγω αυτοκίνητα, και να προσαρμοστούν ανάλογα ορισμένοι παράγοντες της μεθόδου δοκιμής.
                  
               
                     (3)
                  
                  
                     Η Επιτροπή αξιολόγησε την αίτηση σύμφωνα με το άρθρο 11 του κανονισμού (ΕΕ) 2019/631, τον εκτελεστικό κανονισμό (ΕΕ) αριθ. 725/2011, καθώς και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτομικών τεχνολογιών σύμφωνα με τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (4) (έκδοση Ιουλίου 2018) (5). Εκτίμησε ότι το αίτημα ήταν δικαιολογημένο όσον αφορά τα οχήματα που κινούνται με LPG και CNG και ότι η απαιτούμενη ελάχιστη απόδοση των αποδοτικών εναλλακτών 12 Volt για χρήση στα οχήματα αυτά θα πρέπει, συνεπώς, να προσαρμοστεί ώστε να ληφθεί υπόψη η χρήση αυτής της καινοτομικής τεχνολογίας στα οχήματα που μπορούν να λειτουργήσουν με τα εν λόγω καύσιμα.
                  
               
                     (4)
                  
                  
                     Επίσης, θεωρεί ότι είναι σκόπιμο και συνάδει με άλλες αποφάσεις έγκρισης, να εξεταστούν επίσης οχήματα που μπορούν να λειτουργήσου με E85. Θα πρέπει να διευκρινιστεί κυρίως, όσον αφορά τα οχήματα αυτά, ότι λόγω της περιορισμένης διαθεσιμότητας της E85 στην ενωσιακή αγορά συνολικά, δεν είναι σκόπιμη η διάκριση αυτού του καυσίμου από τη βενζίνη για τον καθορισμό της μείωσης των εκπομπών CO2 που επιτυγχάνεται με τη χρήση αποδοτικού εναλλάκτη 12 Volt.
                  
               
                     (5)
                  
                  
                     Επομένως, η εκτελεστική απόφαση (ΕΕ) 2016/588 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Η εκτελεστική απόφαση (ΕΕ) 2016/588 τροποποιείται ως εξής:
            
                        1)
                     
                     
                        Στο άρθρο 2 παράγραφος 1, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    η απόδοσή του είναι τουλάχιστον:
                                    
                                                i)
                                             
                                             
                                                73,8 % για τα βενζινοκίνητα οχήματα ή τα οχήματα που κινούνται με E85, εκτός των στροβιλοκινητήρων·
                                             
                                          
                                                ii)
                                             
                                             
                                                73,4 % για τα βενζινοκίνητα οχήματα με υπερσυμπιεστή ή τα οχήματα που κινούνται με E85·
                                             
                                          
                                                iii)
                                             
                                             
                                                74,2 % για τα πετρελαιοκίνητα οχήματα·
                                             
                                          
                                                iv)
                                             
                                             
                                                74,6 % για τα οχήματα που κινούνται με υγραέριο (LPG), εκτός των στροβιλοκινητήρων·
                                             
                                          
                                                v)
                                             
                                             
                                                74,1 % για τα οχήματα που κινούνται με υγραέριο (LPG) με υπερσυμπιεστή·
                                             
                                          
                                                vi)
                                             
                                             
                                                76,3 % για τα οχήματα που κινούνται με πεπιεσμένο φυσικό αέριο (CNG), εκτός των στροβιλοκινητήρων·
                                             
                                          
                                                vii)
                                             
                                             
                                                75,7 % για τα οχήματα που κινούνται με πεπιεσμένο φυσικό αέριο (CNG) με υπερσυμπιεστή.»
                                             
                                          
                              
                  
                        2)
                     
                     
                        Στο άρθρο 3, προστίθενται οι ακόλουθες παράγραφοι:
                        
                           «3.   Όταν η καινοτομική τεχνολογία τοποθετείται σε όχημα δύο καυσίμων ή σε πλειοκαύσιμο όχημα, η αρχή έγκρισης καταγράφει την πιστοποιημένη εξοικονόμηση CO2 ως εξής:
                           
                                       α)
                                    
                                    
                                       για τα οχήματα δύο καυσίμων που χρησιμοποιούν βενζίνη και αέρια καύσιμα, την τιμή της μείωσης των εκπομπών CO2 όσον αφορά το LPG και το CNG·
                                    
                                 
                                       β)
                                    
                                    
                                       για τα πλειοκαύσιμα οχήματα που χρησιμοποιούν βενζίνη και E85, την τιμή της μείωσης των εκπομπών CO2 όσον αφορά τη βενζίνη.
                                    
                                 
                        
                           4.   Η πιστοποιημένη εξοικονόμηση CO2 που καταγράφεται με αναφορά στον κωδικό οικολογικής καινοτομίας αριθ. 17 μπορεί να λαμβάνεται υπόψη μόνο για τον υπολογισμό των μέσων ειδικών εκπομπών των κατασκευαστών έως και το ημερολογιακό έτος 2020.»
                        
                     
                  
                        3)
                     
                     
                        Στο παράρτημα, οι πίνακες 2 και 3 αντικαθίστανται από τους ακόλουθους:
                        «Πίνακας 2
                        
                        
                           Κατανάλωση πραγματικής ισχύος
                        
                        
                                    Τύπος κινητήρα
                                 
                                 
                                    Κατανάλωση πραγματικής ισχύος (Vpe) [l/kWh]
                                 
                              
                                    Βενζινοκινητήρας/κινητήρας E85
                                 
                                 
                                    0,264
                                 
                              
                                    Βενζινοκινητήρας/κινητήρας E85 με υπερπλήρωση
                                 
                                 
                                    0,280
                                 
                              
                                    Πετρελαιοκινητήρας
                                 
                                 
                                    0,220
                                 
                              
                                    LPG
                                 
                                 
                                    0,342
                                 
                              
                                    Κινητήρας LPG με υπερπλήρωση
                                 
                                 
                                    0,363
                                 
                              
                                     
                                 
                                 
                                    Κατανάλωση πραγματικής ισχύος (Vpe) [m3/kWh]
                                 
                              
                                    CNG (κινητήρας G20)
                                 
                                 
                                    0,259
                                 
                              
                                    CNG (κινητήρας G20) με υπερπλήρωση
                                 
                                 
                                    0,275
                                 
                              
                           
                        
                           Πίνακας 3
                        
                        
                           Συντελεστής μετατροπής καυσίμου
                        
                        
                                    Είδος καυσίμου
                                 
                                 
                                    Συντελεστής μετατροπής
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    Βενζίνη/E85
                                 
                                 
                                    23,3
                                 
                                 
                                    2 330 
                                 
                              
                                    Πετρέλαιο
                                 
                                 
                                    26,4
                                 
                                 
                                    2 640 
                                 
                              
                                    LPG
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    CNG (G20)
                                 
                                 
                                    18,0
                                 
                                 
                                    1 795 »
                                 
                              
                  
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 8 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 111 της 25.4.2019, σ. 13.
         
            (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).
         
            (3)  Εκτελεστική απόφαση (EE) 2016/588 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 101 της 16.4.2016, σ. 25).
         
            (4)  Κανονισμός (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (ΕΕ L 140 της 5.6.2009, σ. 1).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52